b'\n_START_ARTICLE_\nOprah Winfrey\n_START_SECTION_\nEl\xc3\xa4m\xc3\xa4\n_START_PARAGRAPH_\nWinfrey syntyi baptistiperheeseen. H\xc3\xa4nen is\xc3\xa4ns\xc3\xa4 Vernon oli hiilikaivosty\xc3\xb6l\xc3\xa4inen ja \xc3\xa4itins\xc3\xa4 Vernita Lee kotiapulainen; he saivat lapset teini-i\xc3\xa4ss\xc3\xa4. H\xc3\xa4nelle oli tarkoitus antaa nimeksi Orpah, mutta se kirjoitettiin syntym\xc3\xa4todistukseen v\xc3\xa4\xc3\xa4rin ja n\xc3\xa4in Oprah sai nimens\xc3\xa4. Winfrey vietti el\xc3\xa4m\xc3\xa4ns\xc3\xa4 kuusi ensimm\xc3\xa4ist\xc3\xa4 vuotta iso\xc3\xa4itins\xc3\xa4 huomassa, kun vanhemmat muuttivat pohjoiseen ty\xc3\xb6h\xc3\xb6n. H\xc3\xa4n kertoo, ett\xc3\xa4 h\xc3\xa4net raiskattiin 9-vuotiaana. Oprah Winfrey tuli raskaaksi 14-vuotiaana ja synnytti lapsen. Lapsi kuitenkin kuoli vain parin viikon ik\xc3\xa4isen\xc3\xa4 keskoskomplikaatioihin. Winfrey voitti 18-vuotiaana Miss Black Tennessee -kauneuskilpailun. Winfrey on avoliitossa Stedman Grahamin kanssa._NEWLINE_Vuoden 2010 kiitosp\xc3\xa4iv\xc3\xa4n\xc3\xa4 Oprahille selvisi, ett\xc3\xa4 h\xc3\xa4nell\xc3\xa4 on sisarpuoli Patricia, jonka Oprahin \xc3\xa4iti antoi adoptoitavaksi heti t\xc3\xa4m\xc3\xa4n syntym\xc3\xa4n j\xc3\xa4lkeen taloudellisen tilanteensa vuoksi. Oprah esitteli kahdeksan vuotta nuoremman sisarensa talkshow-ohjelmassaan vuonna 2011.\n_START_SECTION_\nUra\n_START_PARAGRAPH_\n1970-luvulla Winfrey ty\xc3\xb6skenteli paikallisuutisten ankkurina ja juonsi People Are Talking -nimist\xc3\xa4 keskusteluohjelmaa yhdess\xc3\xa4 Richard Sherin kanssa. Vuonna 1983 h\xc3\xa4n muutti Chicagoon, miss\xc3\xa4 juonsi aluksi aamuisin l\xc3\xa4hetett\xc3\xa4v\xc3\xa4\xc3\xa4 puolituntista AM Chicago -ohjelmaa. Vuonna 1985 ohjelma sai uuden nimen The Oprah Winfrey Show, joka vuonna 1986 muuttui valtakunnalliseksi. Ohjelmasta tuli pian suosittu, ja Winfreyst\xc3\xa4 tuli maailman ensimm\xc3\xa4inen tummaihoinen naispuolinen miljard\xc3\xb6\xc3\xb6ri. H\xc3\xa4n sai t\xc3\xa4hden Hollywood Walk of Famelle syyskuussa 2011._NEWLINE_Vuonna 2018 Golden Globe -gaalassa Winfrey palkittiin Cecil B. DeMille -palkinnolla.\n_START_SECTION_\nHyv\xc3\xa4ntekev\xc3\xa4isyys\n_START_PARAGRAPH_\nWinfrey avasi tammikuussa 2007 perustamansa koulun Etel\xc3\xa4-Afrikan k\xc3\xb6yhille tyt\xc3\xb6ille. Koulun nimeksi tuli Oprah Winfreyn tytt\xc3\xb6jen johtaja -akatemia. Koulussa tulee opiskelemaan tulevaisuudessa noin 450 oppilasta. Winfrey itse valitsi kouluun ensimm\xc3\xa4iset oppilaat. Yksi motiivi koulun avaamiselle oli AIDS:n levi\xc3\xa4misen est\xc3\xa4minen Afrikassa._NEWLINE_Winfrey on my\xc3\xb6s nettisivuillaan toimivan Angel Networkin kautta avustanut muun muassa hurrikaani Katrinan uhreja rakennuttamalla n\xc3\xa4ille taloja julkisuuden henkil\xc3\xb6iden kuten Jon Bon Jovin ja Eva Longorian avustuksella. Angel Network on tarkoitettu etenkin henkil\xc3\xb6ille, jotka haluavat auttaa, mutta eiv\xc3\xa4t tied\xc3\xa4 miten. Angel Networkin kautta he voivat ostaa taloihin huonekaluja ja kodinkoneita.\n_START_SECTION_\nKritiikki\n_START_PARAGRAPH_\nKitty Kelleyn kirjassaan syytt\xc3\xa4\xc3\xa4 Winfreyn v\xc3\xa4\xc3\xa4ristelleen lapsuuttaan sanomalla ett\xc3\xa4 h\xc3\xa4n on k\xc3\xb6yhist\xc3\xa4 oloista ja seksuaalisen hyv\xc3\xa4ksik\xc3\xa4yt\xc3\xb6n uhri. Sen sijaan perhe sanoo ett\xc3\xa4 se on p\xc3\xb6ty\xc3\xa4 ja Winfrey oli verrattain hemmoteltu lapsena. Winfrey ei tunne biologista is\xc3\xa4\xc3\xa4ns\xc3\xa4. Winfrey on tarjonnut teinin\xc3\xa4 seksipalveluita rahan saamiseksi. Kelleyn mukaan Winfrey on seksuaaliselta suuntautumiseltaan aseksuaali, mutta Winfreyll\xc3\xa4 on ollut lesbosuhteita. Winfreyll\xc3\xa4 on ollut lesbosuhde Diane Sawyerin kanssa. Winfreyll\xc3\xa4 on AIDSiin menehtynyt homoveli, jonka Winfrey on halunnut salata. Pitk\xc3\xa4aikaisen kumppaninsa Stedman Grahamin kanssa Winfreyll\xc3\xa4 ei ole s\xc3\xa4pin\xc3\xa4\xc3\xa4. Winfreyn suhde \xc3\xa4itiins\xc3\xa4 on kylm\xc3\xa4. Winfreyn menneisyyden manipulointi on osa Winfreyn menestyst\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nVuonna 2007 Winfrey kertoi k\xc3\xa4rsiv\xc3\xa4ns\xc3\xa4 kilpirauhasen vajaatoiminnasta. Sen on arveltu olevan Hashimoton tauti. Winfrey on sanonut, ett\xc3\xa4 h\xc3\xa4n ei ole lesbo.'